b'\n_START_ARTICLE_\nRon Lyons\n_START_SECTION_\nKariera\n_START_PARAGRAPH_\nLyons je prve pomembnej\xc5\xa1e korake na svoji hokejski poti napravil v PCHL mo\xc5\xa1tvu Portland Buckaroos. Zanje je igral v sezoni 1929/30 in s svojimi predstavami vzbudil zanimanje klubov iz lige NHL. Pri lovu nanj so bili najkonkretnej\xc5\xa1i funkcionarji Boston Bruinsov, ki so 17. aprila 1930 klubu Portland Buckaroos za njegov prestop od\xc5\xa1teli 5.000 dolarjev. V dresu Bruinsov je v sezoni 1930/31 dobil prilo\xc5\xbenost le na 14 tekmah rednega dela sezone, sredi sezone je nato sledil odhod k ni\xc5\xbejeliga\xc5\xa1u Boston Tigers. 8. decembra 1930 so ga pri Bostonu vpletli v igralsko menjavo, v sklopu katere je Lyons skupaj z Billom Huttonom okrepil mo\xc5\xa1tvo Philadelphia Quakers, v nasprotni smeri je potoval Harold Darragh._NEWLINE_Za Quakerse, ki so do\xc5\xbeilvjali katastrofalno rezultatsko sezono, je nastopil na 22 tekmah in prispeval 6 to\xc4\x8dk. Vseeno se je od dresa Quakersov poslovil \xc5\xbee sredi sezone, saj so ga vodilni v klubu februarja 1931 v zameno za gotovino poslali nazaj k Boston Bruinsom. Za Bruinse je nato do konca sezone nastopil na 5 tekmah kon\xc4\x8dnice. V sezoni 1930/31 je nastopal za Can-Am ekipi Boston Cubs in Springfield Indians. V sezoni 1932/33 je igral za IHL klub Windsor Bulldogs. Tudi v Windsorju ni ostal dlje kot sezono in v sezoni 1933/34 je bil \xc5\xbee \xc4\x8dlan NWHL mo\xc5\xa1tva Portland Buckaroos, za katerega je v karieri \xc5\xbee igral. Za Portland je igral tri sezone in sredi sezone 1935/36 po izpustu iz kluba kot prost igralec prestopil v konkuren\xc4\x8dno NWHL ekipo Seattle Seahawks. Po razpadu lige NWHL in nastanku nove lige PCHL ni ve\xc4\x8d veliko igral in se je leta 1938 poslovil od aktivne igralske kariere. Umrl je leta 1942 v starosti 32 let.'